Korisliiga-kausi 2014–2015

Korisliiga-kausi 2014–2015 oli 75. kausi, jolloin pelattiin miesten koripallon Suomen mestaruudesta. Hallitsevana mestarina kauteen lähti Tampereen Pyrintö ja sarjanousijana Helsinki Seagulls.

Namika Lappeenranta luopui taloudellisen tilanteensa vuoksi sarjapaikastaan ennen kauden alkua. Liittohallituksen aikaisemman päätöksen mukaisesti joukkueen tilalle ei nostettu toista joukkuetta, vaan sarja pelattiin 11 joukkueen nelinkertaisena sarjana, jossa kukin joukkue pelasi toisia joukkueita vastaan kaksi koti- ja kaksi vierasottelua.http://www.basket.fi/uutiset/?x125709=23833728 http://yle.fi/urheilu/lrnmky_luopuu_paikastaan_korisliigassa/7270213

 Televisiointi 

Korisliiga ja seurat aloittivat 24. lokakuuta 2014 lähtien kolmivuotisena projektina kaikkien Korisliigaotteluiden suoratoiston KorisliigaTV:n välityksellä. Ottelut olivat katsottavissa ympäri maailman. Kameratuotanto tapahtui vastaavaa palvelua muun muassa Euroliigaan tuottavan belgialaisyrityksen avulla, ja jakelualustan tuotti suomalaisyritys. Palvelu tuotettiin liikkeen tunnistavien automaattikameroiden avulla. Lisäksi KorisliigaTV tuotti koosteet otteluista, valmentajahaastattelut sekä reaaliaikaisia huippuhetkiä otteluista. Kaikkia otteluita ei selostettu. KorisliigaTV oli maksullinen, ja katseluoikeus oli ostettavissa runkosarjassa joko yksittäisiin otteluihin, tietyn joukkueen kaikkiin otteluihin tai kaikkien joukkueiden kaikkiin otteluihin. Pudotuspeleistä KorisliigaTV näytti, osin muuta kautta televisioitavien ottelujen vuoksi, 12–31 ottelua.http://www.basket.fi/uutiset/kaikki_uutiset/?x122462=25937593http://www.basket.fi/uutiset/kaikki_uutiset/?x122462=26701550 KorisliigaTV:n lisäksi Yleisradio esitti Korisliiga-otteluita Urheiluviikonloppu-lähetyksissään näytettyään kauden aikana kahdeksan runkosarjaottelua ja kaikki loppuottelut, joista kaksi ensimmäistä YLE Areenassa. Lisäksi YLE lisäsi valikoimaansa Naisten Korisliigan otteluita.http://www.basket.fi/uutiset/kaikki_uutiset/?x122462=26057348 Urheilusanomat näytti tilaajilleen verkkosivuillaan Korisliiga-otteluita keskiviikkoisin marraskuusta alkaen,http://www.iltasanomat.fi/koripallo/art-1288745556959.html  ja VeikkausTV lähetti muutamia otteluita. Yhteensä YLE, VeikkausTV ja ISTV näyttivät 55 runkosarja ja 5–8 pudotuspeliottelua, joita selostivat muun muassa Toni Flink, Saku Mäkinen ja Tuomas Pakkanen.http://www.basket.fi/uutiset/kaikki_uutiset/?x122462=26991404

 Kansainväliset sarjat 

Korisliigaan osallistuvista joukkueista kansainvälisiin sarjoihin osallistuivat Baltian liigaa pelannut Pyrintö, EuroChallengessa kilpailleet Joensuun Kataja sekä KTP-Basket ja VTB United-liigassa palloillut Loimaa Bisons.http://www.basket.fi/uutiset/?x22026=24248868

 Korisliigan joukkueet kaudella 2014–2015

JoukkuePaikkakuntaHelsinki SeagullsHelsinkiJoensuun KatajaJoensuuKauhajoen KarhuKauhajokiKobratLapuaKouvotKouvolaKTP-BasketKotkaNamika LahtiLahtiBisons LoimaaLoimaaSalon VilpasSaloTampereen PyrintöTampereTapiolan HonkaEspoo

 Runkosarja 

Korisliigan kauden 2014–2015 runkosarjassa kukin joukkue pelasi toisia joukkueita vastaan kaksi koti- ja kaksi vierasottelua. Runkosarja alkoi 1. lokakuuta 2014 ja päättyi 15. huhtikuuta. Runkosarjan kahdeksan parasta joukkuetta selvisivät pudotuspelivaiheeseen. Runkosarjan viimeisen joukkueen oli tarkoitus pudota toiseksi korkeimmalle sarjatasolle, I-divisioona A:han, ja tämän sarjan voittaja nousi Korisliigaan seuraavaksi kaudeksi.http://www.basket.fi/uutiset/kaikki_uutiset/?x122462=25926867http://www.basket.fi/uutiset/kaikki_uutiset/?x122462=26255249

Marraskuun lopulla osa Korisliigan erotuomareista ilmoittautui esteellisiksi tuomitsemaan kotipaikkakuntansa ulkopuolella pelattavia otteluita, minkä johdosta sarjan joulukuun otteluita oli vaarassa peruuntua tuomaripulan vuoksi. Tuomarien protestin taustalla oli verottajan tulkinta tuomarien matkakorvauksista ja päivärahoista, mikä aiheutti tuomareille merkittäviä jälkiveroja.http://www.basket.fi/uutiset/kaikki_uutiset/?x122462=27622767http://yle.fi/urheilu/verottajan_tulkintamuutos_aiheutti_ongelman_korisliigassa_-_onko_joulukuun_peleissa_tuomareita/7654623?origin=rss Asia ratkaistiin muutaman päivän kuluttua, kun Koripalloliitto sopi tuomarien kanssa määräaikaisen, kuluvan kauden ajan kestävän työsuhteen.http://www.basket.fi/uutiset/kaikki_uutiset/?x122462=27712152

Seagullsin Melsahn Basabe sai Koripalloliitolta joulukuussa yhden ottelun pelikiellon epäurheilijamaisesta käytöksestä. Urheilulehden toimittaja kritisoi marraskuussa sarjan epäluotettavana pitämäänsä tilastointia (livescore) ja sitä, ettei joukkueiden ottelukokoonpanoja ole julkistettu sovitussa ajassa, mikä on aiheuttanut hankaluuksia vedonlyöjille.http://www.urheilulehti.fi/lisaa-lajeja/koripallo/kommentti-hei-me-puuhastellaan-taas Koripalloliittoa kritisoitiin myös sen kiellettyä yllättäen pelaajilta yleisesti käytetyt aluspaidathttp://www.urheilulehti.fi/lisaa-lajeja/typera-saantotulkinta-uhkaa-pelaajien-turvallisuutta-vain-suomessa-puututaan-tahan ja liiton sakotettua Kouvoja Jason Conleyn kuukauden pelaaja -palkitsemistilauksessa käyttämän paidan vuoksi.http://www.kouvolansanomat.fi/Online/2014/12/06/Koripalloliitto%20sakotti%20Kouvoja%20Conleyn%20t-paidasta/2014218317544/4  Aluspaitakäytäntöä täsmennettiin kritiikin jälkeen.

Kauden nimekkäimpiin pelaajasiirtoihin kuului brittiläisen maajoukkuetakamies Devon van Oostrumin saapuminen Kouvoihin lainasopimuksella marraskuussa.http://www.kouvot.fi/sitenews/view/-/nid/1982/ngid/2  Van Oostrum pelasi kuitenkin vaatimattomasti, ja sopimus purettiin kuuden ottelun jälkeen.http://www.basket.fi/uutiset/kaikki_uutiset/?x122462=28179802 Kauden aikana keskusteltiin jälleen sarjan ulkomaalaisvahvistusten määrästä: kansainvälisissä sarjoissa ei ollut Korisliigan herrasmiessäännön mukaista kolmen ulkomaalaispelaajan rajoitusta, joten näitä otteluita pelaavilla joukkueilla on useassa tapauksessa ylimääräisiä ulkomaalaispelaajia näitä otteluita varten. Lisäksi moni seura, jolla ei ollut tarpeeksi tasokasta omaa juniorituotantoa, hankki herrasmiessäänöllä pelaten A-juniori-ikäisiä pelaajia kokoonpanoihinsa, koska nämä rinnastettiin suomalaispelaajiin yhden pelatun A-junioriottelun jälkeen.http://www.kouvolansanomat.fi/Online/2014/11/22/Vahvistusten%20m%C3%A4%C3%A4r%C3%A4%20puhuttaa%20Korisliigassa/2014218227116/4?utm_source=dlvr.it&utm_medium=twitter  Tilanteen nurinkurisuudesta käytettiin esimerkkinä käytännössä suomalaistunutta Damon Williamsia, joka kauteen 2014–2015 mennessä oli pelannut koko Suomen-uransa ulkomaalaisstatuksella ja jolla ei kuitenkaan ollut Suomen kansalaisuutta tai A-junioriottelua Suomessa.http://www.urheilulehti.fi/lisaa-lajeja/koripallo/mista-suomalaisjoukkueiden-ongelmat-kertovat-aarimmaisen-pienilla-resursseill

 Päättyneet Korisliigaurat 
 Jukka Matinen (KTP) debytoi Korisliigassa jo vuonna 1995. Hän kuului Suomen maajoukkueen vakipelaajiin vuosikymmenen ajan ja voitti urallaan neljä Suomen mestaruutta, mikä oli Matisen lopettaessa aktiivipelaajista eniten. Hän pelasi 16 kautta Korisliigassa ja  voitti urallaan myös Saksan mestaruuden ja kolmesti Suomen cupin. Kaudella 2006–2007 Matinen valittiin SM-finaalien parhaaksi pelaajaksi.http://www.basket.fi/uutiset/kaikki_uutiset/?x122462=31520593
 Jukka Kataja (Vilpas) pelasi Suomen pääsarjassa 13 kautta vuosien 1999–2015 välillä. Kaudella 2001–2002 SM-sarjan vuoden tulokkaaksi valittu Kataja saavutti urallaan kaksi SM-mitalia ja pelasi 13 miesten maaottelua. Hän siirtyi Susi Training Centerin palvelukseen ja jatkoi Vilppaan koripallon hallituksessa.http://www.basket.fi/uutiset/kaikki_uutiset/?x122462=31517340
 Samu Kaaresvirta (Vilpas) päätti kauden 2014–2015 jälkeen pääsarjauransa ja siirtyi edustamaan kasvattajaseuraansa Ura Basketia I-divisioonaan. Korisliigassa Kaaresvirralle kertyi 16 kautta vuodesta 1998 lähtien. Hän voitti urallaan yhden Suomen mestaruuden, SM-hopean, SM-pronssin ja Suomen cupin.http://www.basket.fi/uutiset/?x125763=31168640
 Ilkka Vuori lopetti pelaajauransa kauden jälkeen, elokuussa 2015, loukkaantumista johtuen.http://www.ess.fi/urheilu/koripallo/2015/08/18/ilkka-vuori-lopettaa-koripallouransa-tallaista-se-urheilu-onhttp://www.suomikoris.com/2015/08/18/korisliigakonkari-lopettaa-uransa-laakari-suositteli-ettei-kannattaisi-enaa-jatkaa/ Vuonna 2003 miesten pääsarjassa debytoinut Vuori valittiin Korisliigan vuoden puolustuspelaajaksi kaudella 2006–2007, ja hän voitti muun muassa Suomen mestaruuden vuonna 2009. 29-vuotiaana uransa lopettaneelle Vuorelle ehti kertyä kymmenen pääsarjakautta.

 Kuukauden pelaajat 

KuukausiPelaajaSeuraLokakuu Gregory ManganoKauhajoen KarhuMarraskuu Jason ConleyKouvotJoulukuu Robert ArnoldJoensuun KatajaTammikuu Ville KaunistoKouvotHelmikuu Anthony HilliardBisons LoimaaMaaliskuu  Teemu RannikkoJoensuun Kataja

 Ennätyksiä ja merkkipaaluja 
 Merkittäviä tasalukujen ylityksiä 

Pyrinnön Antero Lehto pelasi historian 12. pelaajana 500. runkosarjaottelunsa. Katajan Teemu Rannikko ylitti 28. joulukuuta 2014 tuhannen koriinjohtaneen syötön rajan sarjan historian pienimmällä ottelumäärällä (164),http://www.katajabasket.fi/edustusjoukkue/uutiset/2014-15/uutiset715.php ja saman seuran Petri Virtanen saavutti helmikuussa historian ensimmäisenä pelaajana 1 700 koriinjohtaneen syötön rajan. KTP-Basketin Jukka Matinen heitti maaliskuussa 900. onnistuneen kolmen pisteen heittonsa runkosarjassa historian neljäntenä pelaajana.http://www.basket.fi/uutiset/kaikki_uutiset/?x122462=30041938

Katajan valmentaja Pekka Salminen ylsi joulukuussa 200. runkosarjavoittoonsa ja samassa ottelussa historian viidentenä valmentajana 400 valmennettuun miesten runkosarjaotteluun pääsarjassa.http://www.basket.fi/uutiset/kaikki_uutiset/?x122462=27985197

PäivämääräPelaajaJoukkueTasaluku8. joulukuuta 2014 Antero LehtoTampereen Pyrintö500 ottelua28. joulukuuta 2014 Teemu RannikkoJoensuun Kataja1 000 syöttöä23. tammikuuta 2015 Timo HeinonenKTP-Basket5 000 pistettä28. tammikuuta 2015 Ilkka VuoriNamika Lahti700 syöttöä4. helmikuuta 2015 Petri VirtanenJoensuun Kataja1 700 syöttöä7. helmikuuta 2015 Petri VirtanenJoensuun Kataja500 otteluahttp://www.basket.fi/uutiset/kaikki_uutiset/?x122462=292308827. helmikuuta 2015 Petri VirtanenJoensuun Kataja7 000 pistettä

 Pudotuspelit 
Koripalloliitto rankaisi runkosarjan voittanutta KTP-Basketia puolivälierien ja välierien kotikenttäedun menetyksellä sen jätettyä epähuomiossa pelaajan lisenssimaksun suorittamatta ja siten peluutettua edustuskelvotonta pelaajaa. Lisäksi seuralle määrättiin 2000 euron sakot rikkeestään. Päätöstä tehdessään Koripalloliitto kohtuullisti KTP-Basketin rangaistusta pitämällä ottelutulokset voimassa ja sarjasijoitukset ennallaan. Myöhemmin Urheilun oikeusturvalautakunta piti päätöksessään kohtuullistamisratkaisua perusteltuna, mutta rangaistustoimenpiteitä riittämättöminä. KTP-Basketille määrättiin kuuden sarjapisteen pistemenetys ja Koripalloliitto velvoitettiin laatimaan päätöksen mukainen runkosarjan sarjataulukko uudestaan. Päätöksen seurauksena Korisliigan puolivälierä- ja välieräotteluiden otteluparit ja lopputulokset pysyivät ennallaan, mutta liittohallitus päätti finaalien ja pronssiottelun kotiedun määräytyvän oikeusturvalautakunnan edellyttämän sarjataulukon mukaan.

Pudotuspelit käynnistyivät 18. huhtikuuta, ja ne käytiin ns. paras viidestä -menetelmällä, eli kolme otteluvoittoa ensin saavuttanut joukkue voitti otteluparin.

KTP:n Kenneth Simms taklasi toukokuussa välierissä Loimaan Antto Nikkarista niin, ettei tämä enää pystynyt jatkamaan ottelua. Simms sai teostaan harvinaisen välittömän ulosajon, ja KTP:lle tuomittiin 300 euron sakko. KTP:n päävalmentaja Anton Mirolybov sai saman ottelun loukkaavasta kielenkäytöstään sakon ja varoituksen. Rangaistuksia pidettiin riittämättöminä.http://yle.fi/urheilu/ruma_taklaus_korisliigassa__rangaistuksesta_varikasta_keskustelua/7971329http://korisliiga.fi/ktpn-simmsille-ja-mirolyboville-sakot/ 

 Ottelukaavio 

 Loppuottelut 

Loimaa pelasi kotiottelunsa Turkuhallissa Turussa, johon syntyperäinen turkulainen, Katajan Teemu Rannikko palasi näin pelaamaan 15 vuoden tauon jälkeen. Kataja voitti loppuottelusarjan, ja Rannikko ylsi isänsä Jari Rannikon tavoin Suomen mestaruuteen.http://yle.fi/urheilu/onko_lansirannikko_valmis_rannikkoshowhun/7993151 Ennen ottelusarjaa Suomen pitkäaikaisista maajoukkuepelaajista sekä Katajan Rannikko ja Petri Virtanen että Loimaan Tuukka Kotti eivät olleet voittaneet Suomen mestaruutta.http://yle.fi/urheilu/kelle_pantteripatsas_kuuluu_kuka_sen_ansaitsee/8003054 Vaikka Rannikko oli Katajan kapteeni, antoi hän perinteiset voittoseremoniallisuudet, korisukan leikkaamisen ja Pantteri-patsaan noston, Kataja-ikoni Virtasen tehtäviksi. Virtanen oli joukkueineen jäänyt ennen mestaruuttaan viidesti SM-hopealle.http://yle.fi/urheilu/ikuisen_kakkosen_maineen_saanut_virtanen_taytyy_harjoitella_juhlimista/8003992http://www.iltalehti.fi/urheilu/2015051919720773_ur.shtml

Loppuottelusarjan hahmoksi nousi Katajan Tommi Huolila, joka 198-senttisenä siirrettiin korinaluspelaajaksi Katajan ainoan varsinaisen sentterin, Tom Knightin, loukkaannuttua toisessa finaalissa. Huolila paransi peliesityksiään ottelu ottelulta ja palkittiin lopulta ratkaisevan finaalin parhaana pelaajana.http://www.basket.fi/uutiset/?x126818=31681539 Kataja oli yltänyt himmeämmille mitalisijoille useasti aikaisemminkin, mutta nyt se saavutti seurahistoriansa ensimmäisen miesten Suomen mestaruuden.http://www.mtv.fi/sport/muut-lajit/koripallo/artikkeli/lex-hollo-huikeat-korisfinaalit-katajan-juhlaa/5102994 http://www.basket.fi/uutiset/kaikki_uutiset/?x122462=31681738http://www.urheilulehti.fi/koripallo/suurseura-otti-vihdoin-himoitun-mestaruutensa-kaikkien-aikojen-tarinoita-suomi-palloilussa

 Pudotuspelien merkkipaaluja 

 Pyrinnön Damon Williams ohitti Larry Poundsin ja siirtyi ensimmäiseksi pudotuspelien kaikkien aikojen levypallotilastossa.http://www.basket.fi/uutiset/kaikki_uutiset/?x122462=30916775
 Katajan Petri Virtanen ja KTP:n Jukka Matinen ylittivät 50 pudotuspeleissä pelatun tunnin (3 000 minuuttia) rajan historian kuudentena ja seitsemäntenä pelaajana.http://www.basket.fi/uutiset/kaikki_uutiset/?x122462=31355221
 KTP:n Timo Heinonen pelasi sadannen pudotuspeliottelunsa historian 12. pelaajana.http://www.basket.fi/uutiset/kaikki_uutiset/?x122462=31520521

 Talous 
Lähde:
JoukkueBudjettiMuutos ed. kaudestaBisons Loimaa  820 000 €  - 30 000 €Joensuun Kataja  675 000 €  - 50 000 €Helsinki Seagulls  630 000 €  I div.Kouvot  520 000 €  + 135 000 €Kauhajoen Karhu  520 000 €  - 65 000 €KTP-Basket  500 000 €  - 50 000 €Tampereen Pyrintö  404 000 €  + 75 000 €Tapiolan Honka  396 000 €  + 29 000 €Namika Lahti  385 000 €  + 55 000 €Salon Vilpas  350 000 €  ± 0 €Kobrat  300 000 €  - 10 000 €

 Palkitut 
 Suomen mestarit 2015 – Joensuun Kataja 

Suomen mestaruus oli 34-vuotiaille Teemu Rannikolle ja Korisliiga-ikoni Petri Virtaselle uran ensimmäinen.http://www.hs.fi/urheilu/a1432007374947  Kyseessä oli myös seuralle historian ensimmäinen mestaruus. Jesse Niemellä oli kaksi aikaisempaa mestaruutta kasvattajaseuransa Tampereen Pyrinnön joukkueesta, ja kolmas mestaruus oli 25-vuotiaalle Niemelle jo viides SM-mitali. Joukkueen apuvalmentajana toimi Tuomas Oja.http://www.basket.fi/sarjat/joukkueet/joukkue/?team_id=42&season_id=89525#mbt:2-200$t&0=3 

#PelaajaPituus (cm)Syntynyt3 Samu Ruskio19519964 Jesse Niemi19419905 Robert Arnold19819888 Tommi Huolila19819939 Teemu Rannikko (C)189198010 Marius van Andringa189199413 Nicolai Andersen203199614 Petri Virtanen183198020 Kalle Naapi187199323 Marcel Moore200199425 Tom Knight208199130 Ken Horton198198932 Jussi Salmela179199233 Riku Heinonen1871991Päävalmentaja  Pekka Salminen1963

 Suomen Koripalloliiton kauden parhaat 

Lähde:http://www.basket.fi/uutiset/kaikki_uutiset/?x122462=31865886

 Palkinto Voittaja JoukkueVuoden pelaaja  Teemu Rannikko Joensuun KatajaSM-finaalien paras pelaaja  Teemu Rannikko Joensuun KatajaVuoden puolustuspelaaja  Vesa Mäkäläinen Namika LahtiVuoden tulokas  Marius van Andringa Joensuun KatajaVuoden kehittynein pelaaja  Joonas Lehtoranta KTP-BasketParas kuudes pelaaja  Petri Virtanen Joensuun KatajaVuoden ulkomaalaisvahvistus  Robert Arnold Joensuun KatajaVuoden valmentaja  Pekka Salminen Joensuun KatajaVuoden erotuomari  Petri Mäntylä

 Katso myös 
 Korisliiga-kauden 2014–2015 kokoonpanot

 Lähteet 

2014
Luokka:Koripallosarjojen kausi 2014–2015/2015